**ŠIAULIŲ DIDŽDVARIO GIMNAZIJOS**

**DIREKTORIAUS VITALIO BALSEVIČIAUS**

**2020 METŲ VEIKLOS ATASKAITA**

2021-01- Nr.

Šiauliai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| **Didždvario gimnazijos 2020 m. Strateginio plano ir metinio veiklos plano įgyvendinimo kryptys IR svariausi rezultatai bei rodikliai**1. **Telkiant mokyklos bendruomenę, organizuoti kokybišką visuminį ugdymą.**

Vienas iš svarbiausių gimnazijos prioritetų, įgyvendinant strateginio ir metinio veiklos planus, yra mokymo(si) pasiekimų gerinimas: 100 proc. gimnazijos mokinių yra pažangūs, 92,3 proc. mokinių 2019–2020 m. m. padarė pažangą (praėjusiais mokslo metais buvo 86 proc.), mokymosi pasiekimų įvertinimų vidurkis – 8,06 (praėjusiais mokslo metais – 7,8), 40,7 proc. mokinių mokymosi metiniai pasiekimai įvertinti aukštesniuoju lygiu (praėjusiais mokslo metais – 39,6 proc.). Valstybinių brandos egzaminų ir TBDP rezultatai rodo, kad mokinių dalykinės kompetencijos yra geros: egzaminų rezultatų vidurkis – 61,5 balo (praėjusiais mokslo metais buvo 58,7), 25 proc. mokinių darbai įvertinti 86 ir daugiau balų (38 brandos egzaminų ir TBDP baigusių mokinių darbai įvertinti šimtukais (anglų k. – 25, lietuvių k. ir literatūros – 7, geografijos – 1 (vienintelis šimtukas Šiauliuose), biologijos – 1, matematikos – 1, ekonomikos – 2, fizikos – 1). Lyginant su praeitais mokslo metais, pakilo kai kurių egzaminų rezultatų vidurkis: chemijos – 83,8 (praėjusiais mokslo metais buvo 65), geografijos – 83,2 (buvo 43), anglų k. – 80,8 (buvo 77,6), biologijos – 72,2 (buvo 68), istorijos – 57,4 (buvo 50). Dviejų abiturientų rengti brandos darbai iš chemijos ir biologijos buvo įvertinti 10 ir 9. Pasitvirtino mokymo(si) strategijų taikymas ugdant gabiuosius mokinius: miesto dalykinėse olimpiadose, konkursuose dalyvavę 68 gimnazijos mokiniai pelnė 29 (praėjusiais mokslo metais 22 mokiniai) prizines vietas. I–II kl. mokiniai sėkmingai dalyvavo Nacionalinės švietimo agentūros organizuotame Nacionaliniame kritinio mąstymo ir problmų sprendimo konkurse: mūsų mokinių surinktų taškų vidurkis (32,15) didesnis nei šalies mokinių vidurkis (26,48). Puikūs I kl. mokinių Nacionalinės švietimo agentūros organizuoto Nacionalinio mokinių pasiekimų patikrinimo rezultatai: gamtos m. darbų įvertinimų vidurkis – 85 proc., socialinių m. – 83 proc., matematikos – 81 proc., skaitymo (teksto suvokimo) – 80 proc.Gimnazija sudaro sąlygas mokytis skirtingų gebėjimų ir poreikių mokiniams: įgyvendinama tarptautinio bakalaureato diplomo programa (III–IV kl.), I–II klasės formuojamos pagal mokinių poreikius ir ugdymo(si) ypatumus (parengiamoji tarptautinio bakalaureato, gamtamokslinė (STEAM), socialinių mokslų ir choreografinė klasės) – 2020 m. net trečdalis mokinių, besimokiusių gamtamokslinėje klasėje, pasirinko gamtos m., medicinos studijas.Gimnazija kryptingai įgyvendina patirtinį ugdymą: visi II kl. mokiniai parengė asmeninius projektus (parengti 86 individualūs ir 29 grupiniai projektai), kurie mokiniui suteikė galimybes patobulinti ne tik dalykines, bet ir bendrąsias (pavyzdžiui, mokėjimo mokytis, komunikavimo, asmeninės), ugdymo karjerai kompetencijas. Aukštesniuoju lygiu įvertinti 82,6 proc. projektų (praėjusiais mokslo metais buvo 65 proc.). Rengdami projektus, mokiniai mokosi eksperimentuoti, tyrinėti, kurti, organizuoti, planuoti (parengia projekto įvykdymo planą) ir reflektuoti vykdyto projekto veiklas (rašo refleksiją pagal pateiktą klausimyną), svarbiausia – pažinti save. 2020 m. 5 mokiniai pasirinko asmeninį projektą tęsti – rengti Brandos darbą.Užtikrinant mokinių saugumą, teikta veiksminga, sisteminga pedagoginė, socialinė pedagoginė ir psichologinė pagalba. Panaudotos visos mokinio ugdymo poreikiams tenkinti ir mokymosi pagalbai skirtos valandos: I–II kl. per vieną lietuvių k., matematikos, biologijos pamoką mokiniai mokomi grupėse, I–IV kl. mokiniai renkasi dalykų modulius, pasirenkamuosius dalykus. Padėti skirtingų poreikių mokiniams įgyti mokėjimo mokytis kompetencijų siūlomas pasirenkamasis dalykas „Mokėjimas mokytis“, kurį renkasi visi I kl. mokiniai. Akivaizdus pedagoginės pagalbos rezultatas: II kl. mokinių pažymių vidurkis per dvejus metus nuo I kl. 7,5 pakilo iki II kl. 7,8; III kl. per trejus metus nuo I kl. 7,7 pakilo iki III kl. 8,3; IV kl. per ketverius metus nuo I kl. 7,5 pakilo iki IV kl. 8,3. Sistemingai vykstančiuose klasės mokytojų forumuose mokytojai, pagalbos specialistai analizuoja mokinių pasiekimus, Vaiko gerovės komisijos organizuojamuose trišaliuose (pedagogo, mokinio ir jo tėvų) susitikimuose priima sprendimus dėl pagalbos teikimo. Gimnazija sudaro sąlygas kiekvienam mokiniui dalyvauti bent vienoje nuoseklioje, ilgalaikėje socialines ir emocines kompetencijas ugdančioje prevencinėje programoje: „Tiltai1“, ,,Raktai į sėkmę“. Mokinių emocinį saugumą, jiems teikiamą veiksmingą pagalbą rodo Nacionalinei mokyklų vertinimo agentūrai (,,Įsivertinimo ir pažangos anketa“) 2020 m. pateikti duomenys: mokiniai „Per paskutinius 2 mėnesius aš iš kitų mokinių nesijuokiau, nesišaipiau“ vertina 3,8 (praėjusiais metais buvo 3,2), „Per paskutinius 2 mėnesius iš manęs mokykloje niekas nesijuokė, nesišaipė“ – 3,6 (praėjusiais metais buvo 3,1), „Man patinka eiti į mokyklą“ – 2,9 (praėjusiais metais „Į mokyklą einu su džiaugsmu“ buvo 2,4). Tai rodo ir Patyčių dėžutė – per 2020 m. negauta nė viena žinutė. Siekdama stiprinti gimnazijos mokinių fizinę, protinę, dvasinę sveikatą, gilinti sveikatos žinias bei formuoti sveikos gyvensenos įgūdžius, bendromis mokytojų, medikų, šeimos bei visuomenės pastangomis kurti integruotą, visa apimančią sveikatos stiprinimo sistemą bei sveikatai palankią aplinką, 2020 m. gimnazija įsijungė į Sveikatą stiprinančių mokyklų tinklo veiklą.Užtikrinama formaliojo ir neformaliojo ugdymo sinergija: mokiniai dalykines ir bendrąsias kompetencijas ugdosi organizuojamuose popamokiniuose renginiuose, edukaciniuose užsiėmimuose (pasinaudojus Kultūros krepšelio ir Kultūros paso lėšomis, edukaciniuose užsiėmimuose dalyvavo 70 proc. I–IV kl. mokinių). Įgyvendinama 18 neformaliojo švietimo programų (pavyzdžiui, tautinių šokių kolektyvas jau gyvuoja 39 metus, Debatų klubas – 23 metus, Radijo klubas – 16), panaudota 100 proc. neformaliojo švietimo valandų, 100 proc. gimnazijos mokinių dalyvauja nors vienoje neformaliojo švietimo veikoje mokykloje arba mieste. Jau keletą metų gimnazija įgyvendina formalųjį švietimą papildančią neformaliojo švietimo programą „Jaunimo saviraiška per lietuvių liaudies tautinį šokį“, pagal kurią mokosi per 180 mokinių. 2020 m. gimnazija pradėjo įgyvendinti tarptautinę programą DofE, sudarančią galimybes mokiniams tobulėti.Sėkmingai veikė profesinės tarpusavio paramos sistema: 85 proc. mokytojų vedė atviras, integruotas pamokas kolegoms, organizuoti renginiai šalies, regiono pedagogams, mokiniams: VIII Tėvo Jurgio Ambrozijaus (Ambraziejaus) Pabrėžos vardo respublikinė mokslininkų, dvasininkų, mokytojų ir mokinių metodinė-praktinė konferencija ,,Žmogaus ekologija“, XVI matematikos ir informacinių technologijų mokytojų respublikinė metodinė konferencija „Matematikos ir IT mokymas STEAM kontekste", metodinė-praktinė konferencija „Istorijos ir geografijos mokymas kitaip“, praktinis seminaras „Kai teorija ir praktika susitinka: tarptautinio bakalaureato mokyklų Lietuvoje patirtys“, respublikinė mokinių konferencija ,,Mokinių savivalda – pilietiškumo pavyzdys“, respublikinė prancūzų kalbos stovykla „Magique franςais“, kvalifikacijos tobulinimo seminarai: „Dar kartą apie rašymo mokymą: ese" Šiaulių regiono anglų k. mokytojams, chemijos seminaras Šiaulių regiono mokytojams.1. **Kurti modernią, inovatyvią mokymosi aplinką bendradarbiaujant su socialiniais partneriais.**

Gimnazija jau ketverius metus puoselėja STEAM mokslams palankią kultūrą: gimnazija yra respublikinio mokslo festivalio ,,Erdvėlaivis žemė“ partneris, 2020 m. tapo STEAM mokyklų tinkle nare. Gimnazijoje vykstanti STEAM veikla, sistemingai skelbiama tarptautiniame portale STEM School Label, leido išlaikyti gautą ženklą „COMPETENT“. Moderniose gimnazijos gamtos m. laboratorijose organizuojami laboratoriniai darbai „ne tik gimnazijos mokiniams, vyko trys Mokslo dienos, vaikų vasaros užimtumo programa STE(A)M stovykla „Eurika" miesto pradinių klasių mokiniams, organizuota 10 praktinių tiriamųjų darbų miesto progimnazijų mokiniams pagal Šiaulių miesto savivaldybės finansuojamą STEAM junior programą (dalyvavo 219 mokinių). Bendradarbiaujant su mokslo festivaliu ,,Erdvėlaivis žemė“, vesta 16 edukacinių užsiėmimų miesto pradinių mokyklų ir progimnazijų mokiniams, gimnazijos I–III kl. mokiniams buvo organizuota ,,STEAM atradimų diena”: praktinėse dirbtuvėse, edukaciniuose renginiuose, paskaitose dalyvavo 80 proc. mokinių. Pasiteisino pasirenkamojo dalyko „Biotechnologijos“ mokymas I–IV kl., I–II gamtamokslinių klasių mokiniai per fiziką mokosi VGTU nuotolinėje ugdymo platformoje „Ateities inžinerija“, kompetencijas mokiniai turi galimybę tobulinti lankydami neformaliojo švietimo būrelius: „Robotika“, „Techninis garso ir vaizdo apdorojimas“ Radijo klube, „Dizainas ir technologijos“. 2020 m. 75 proc. mokinių dalyvavo STEAM renginiuose.Prasidėjus nuotoliniam mokymui, visi pedagogai ir mokiniai įvaldė Microsoft Teams mokymo platformą, patobulino skaitmeninio raštingumo kompetenciją. Pedagogai geba naudoti įvairias virtualias aplinkas ir mokymosi terpes: 88 proc. mokytojų ugdymo procese naudoja nuo 2 iki 5, 12 proc. – nuo 2 iki 7 įrankių. Skaitmeninę mokymo(si) aplinką ,,EDUKA KLASĖ“ ugdymo(si) procese naudoja 46 proc. mokytojų ir 93 proc. mokinių, 80 proc. lietuvių kalbos, istorijos, matematikos, biologijos mokytojų ir 100 proc. abiturientų – Egzaminatorius.lt Gimnazija, įgyvendindama Šiaulių miesto švietimo įstaigų siekį 2020 m. (Tikslinių partnerysčių plėtojimas), organizuodama pamokas kitose erdvėse (60 proc. gimnazijos pedagoginių darbuotojų vedė pamokas, praktinius užsiėmimus už mokyklos ribų), bendradarbiauja su įvairiomis miesto, šalies institucijomis (pavyzdžiui, su ŠU biblioteka, ,,Aušros“ muziejumi, Dailės galerija, Okupacijų ir laisvės kovų muziejumi, Lietuvos Respublikos Seimu). Kiekvienais metais mokykla tampa Šiaulių apskrities P. Višinskio bibliotekos organizuotų projektų partnere – 2020 m. kartu vykdytas projektas „Mediaformeriai: jaunimo medijų dekonstrukcijos laboratorija“. Plėtojant neformaliojo švietimo programų pasiūlos gimnazijos mokiniams įvairovę pasirašytos bendradarbiavimo sutartys su Jaunųjų technikų centru ir su VšĮ Eduplius. Gimnazija, organizuodama mokinių socialinę veiklą, skatindama savanorystę, pagalbą, bendradarbiauja su įvairiomis miesto, šalies institucijomis: Jaunimo tarptautinio bendradarbiavimo agentūra, VO „Gelbėkit vaikus“, VšĮ „Gelbėkit vaikus“ Šiaulių vaikų dienos centru, Šiaulių šv. Apaštalo Petro ir Pauliaus katedros parapijos vaikų dienos centru, Šiaulių miesto savivaldybės Socialinių paslaugų centro padaliniu, VšĮ „Mes Darom“, VšĮ ,,Maisto bankas“.Palaikomi tikslingi ir įvairiapusiai santykiai su tarptautiniais socialiniais partneriais: su American Councils for International Education (JAV) organizuojant atrankas dėl vykimo pagal ExCEL programą mokytis į JAV, su Lietuvos nacionaline UNESCO komisija ir UNESCO asocijuotų mokyklų tinklu Lietuvoje organizuojant UNESCO klubo veiklą, su Europos solidarumo korpuso (ESK) savanoriais bei juos siunčiančiomis organizacijomis (AHA – Jugendinformationszentrum Vorarlberg (Austrija), Ayrudzy Riding Club Eco-Cultural Non-Govenrmental Organisation (Armėnija), Armenian Open Society youth NGO (Armėnija), Galajaya Korpu Public Associan of Youth (Azerbaidžanas), Aglam Dusunce Gencler Teskilati Ictimai Birliyi (Azerbaidžanas), Union Georgian Youth for Europe (Gruzija), Sistem Ve Jenerasyon Dernegi (Turkija), Genc Akademi Spor Kulubu Dernegi (Turkija), Pi Youth Association (Turkija), Ankara Egitim Gonulluleri Dernegi (Turkija), su tautinių šokių ansamblio „Šėltinis“ partneriais užsienyje, J. V. Gėtės institutu, Prancūzų institutu. 2019–2021 m. gimnazija pagal Europos solidarumo korpuso programą įgyvendina strateginių partnerysčių trejų metų projektus „Volunteering for Solidarity Education“. Projektų vykdymo metu į gimnaziją ir gimnazijos koordinuojamas organizacijas (Joniškio Algimanto Raudonikio meno mokyklos atvirąjį jaunimo centrą, Šiaulių Jaunųjų technikų centrą, Šiaulių Dermės mokyklą, Šiaulių lopšelį-darželį „Dainelė“, Šiaulių lopšelį-darželį „Varpelis“, Panevėžio lopšelį-darželį „Vaivorykštė“, Tauragės lopšelį-darželį „Vaivorykštė“, Šiaulių r. Kužių gimnaziją, VšĮ Aukštelkės neformaliojo ugdymo akademiją, Šiaulių r. Dubysos aukštupio mokyklos Aukštelkės, Kurtuvėnų ir Bubių skyrius) savanorišką tarnybą atlikti atvyksta jaunimas iš Europos Sąjungos bei Europos Sąjungos kaimyninių šalių. Gimnazija koordinuoja Erasmus+ programos strateginių partnerysčių projektą „FabLab SchoolNet: STEAM education and learning by Robotics, 3D and Mobile technologies“ ir Jaunimo mainų projektą „Connect. Discover. Create“, kaip partnerinė organizacija įgyvendina Erasmus+ programos Mokyklų mainų strateginės partnerystės projektus: „Modern Education in Science for Industry 4.0“, „Transdigital Education – Developing Key Competences through Holistic Learning and Teaching in the Digital Age“ ir jaunimo srities projektą „Youth Media Clubs“.Pagal projektą „Šiaulių Didždvario gimnazijos ir Šiaulių „Juventos“ progimnazijos ugdymo aplinkos modernizavimas“ atlikti gimnazijos pastato modernizavimo darbai, gamtos m. kabinetai aprūpinti mokymo(si) priemonėmis ir įranga (įsigyti 3D skeneriai, interaktyvūs ekranai, lazerinės graviravimo ir pjovimo staklės, DNR elektroforezės aparatas), atnaujinta 30 proc. kompiuterinės technikos (nešiojamieji kompiuteriai, 4 interaktyvūs ekranai), iš savivaldybės lėšų IT kabinetuose įrengta ventiliacija.  |

**II SKYRIUS**

**2020 METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Gerinti mokinių ugdymo(si) pasiekimus ir užtikrinti pasiekimų vertinimą ir įsivertinimą siekiant asmenybės ūgties (*veiklos sritis – asmenybės ūgtis*) | 1.1.1. Įgyvendinamas dalykinių ir bendrųjų kompetencijų vertinimo ir įsivertinimo modelis. | 1.1.1.1. Visi I–IV kl. mokiniai įsivertina bendrąsias ir dalykines kompetencijas, asmenybinę brandą mokinio asmeninės pažangos (MAP) dienoraštyje.  | 1.1.1.1.1. Visi I–IV kl. mokiniai stebėjo savo asmeninę pažangą, fiksavo lūkesčius, dalykų pažymių vidurkius, asmeninius pasiekimus, planavo, vykdė ir reflektavo socialines-pilietines veiklas, refleksijose analizavo ne tik formaliojo ugdymo, bet ir neformaliojo švietimo pasiekimus, asmeninių savybių pokytį, aprašė asmenybinę ūgtį (pildė MAP dienoraštį). |
| 1.1.1.2. Visi I–II kl. mokytojai ne rečiau kaip kartą per pusmetį įvertina mokinių bendrąsias kompetencijas. | 1.1.1.2.1. Pagal gimnazijos mokytojų darbo grupės parengtą mokinių bendrųjų kompetencijų vertinimo modelio projektą, buvo vertintos I–II klasių mokinių bendrosios kompetencijos. |
|  | 1.1.2. VBE vidurkis yra aukštesnis nei miesto. Vidurkis nemažėja. Mokiniai turi galimybę pasirinkti dalykus papildančius modulius. | 1.1.2.1. Matematikos vidurkis ne mažesnis nei 44, geografijos – 46, chemijos – 65. | 1.1.2.1.1. Gimnazijos VBE vidurkis pakilo – 61,5 (pernai buvo 58,77).Visų dalykų VBE vidurkiai aukštesni nei miesto vidurkiai:matematikos VBE vidurkis – 33,9 (miesto – 27,1), geografijos – 83,2 (miesto – 46,1), chemijos – 83,8 (miesto – 69,9). |
| 1.1.2.2. Mokiniai gali pasirinkti chemiją ir matematiką papildančius modulius. | 1.1.2.2.1. III–IV kl. mokiniams buvo sudarytos sąlygos pagilinti chemijos ir matematikos žinias ir įgūdžius, tinkamai pasiruošti VBE pasirenkant dalykus papildančius modulius: ,,Chemijos eksperimentiniai darbai“ (IV kl. – 2 val.), ,,Matematikos taikymas artimoje aplinkoje“ (III kl. – 1 val.), ,,Matematikos taikymas nestandartinėse situacijose“ (IV kl. – 1 val.) |
|  | 1.1.3. Įgyvendinamas SKU modelis. | 1.1.3.1. Visi I–III kl. mokiniai atlieka ir reflektuoja socialinę pilietinę veiklą. | 1.1.3.1.1. 100 proc. I–III kl. mokinių dalyvauja socialinių kompetencijų ugdymo veikloje. Atlikdami veiklą, mokiniai turi galimybę geriau pažinti save, suvokti individualius gebėjimus, savirealizuoti, įsitraukti į visuomenei naudingą, neatlygintiną veiklą, mokytis bendrauti ir bendradarbiauti, susipažinti su įvairių profesijų specifika, planuoti karjerą, ugdytis profesinę motyvaciją.Mokiniai, vadovaujami klasių kuratoriaus, kartą per mėnesį klasės valandėlėse atlieka veiklos refleksiją (įsivertina sėkmingiausias veiklas, analizuoja veiklas, kurios pasisekė iš dalies) – socialinės veiklos planavimą, vykdymą ir reflektavimą fiksuoja Mokinio asmeninės pažangos (MAP) dienoraštyje. |
| 1.1.3.2. SKU modelio veiklos fiksuojamos Šiaulių miesto SKU modelio informacinėje sistemoje.  | 1.1.3.2.1. Mokinių socialinių kompetencijų ugdymo veikla, kuri buvo vykdoma kartu su miesto socialiniais partneriais, sistemingai fiksuota miesto SKU modelio informacinėje sistemoje: užfiksuotos 621 profesiniam veiklinimui skirtos valandos, 262 – socialinei pilietinei veiklai, 166 – savanorystei. |
| 1.2.Užtikrinti kokybišką ugdymo(si) įvairovę*(veiklos sritis – ugdymas(is)* | 1.2.1. Šiaurės Lietuvos mokiniams sudaryta galimybė pasirinkti mokytis pagal vidurinio ugdymo ar tarptautinio bakalaureato diplomo (TBDP) programą, pasirinkti mokymąsi I choreografinėje, gamtos m. (STEAM), socialinių m. ar  | 1.2.1.1. Mokytis pagal TBD programą pasirinko ne mažiau kaip 25 mokiniai. | 1.2.1.1.1. Pagal TBD programą nuo 2020 m. rugsėjo 1 d. TB1 klasėje mokosi 37 mokiniai. |
| 1.2.1.2. Ne mažiau kaip vienas mokytojas, dirbantis pagal TBDP, atnaujinus TB gimtosios kalbos programą, dalyvauja mokymuose ir patobulina kvalifikaciją. | 1.2.1.2.1. Mokymai TB gimtosios k. mokytojams organizuoti nebuvo.1.2.1.2.2. Mokymuose (Economics Category 2) dalyvavo TB ekonomikos mokytoja Diana Virbickaitė.1.2.1.2.3. Mokymuose (Leading the Learning Category 2) dalyvavo TBDP koordinatorė Rima Tamošiūnienė.1.2.1.2.4. Mokymuose (Head of shool Category 1) dalyvavo direktorius Vitalis Balsevičius. |
|  | parengiamojoje TB klasėje. | 1.2.1.3. Mokymosi tęstinumui užtikrinti į gimnazijos parengiamųjų (I–II kl.) TB klasių ugdymo turinį integruojami ne mažiau kaip 4 TBDP mokymo(si) principai. | 1.2.1.3.1. Per visų dalykų pamokas įgyvendinamas Clil (dalyko ir anglų k. integracija), 1.2.1.3.2. Mokomasi pagal integruotą etikos ir įvado į žinojimo teoriją programą, 1.2.1.3.3. Per lietuvių k. ir literatūros pamokas analizuojami neprograminiai kūriniai, 1.2.1.3.4. Analizuojami grožiniai kūriniai originalo (anglų) kalba, 1.2.1.3.5. Per lietuvių k. ir literatūros, anglų k. pamokas mokomasi rašyti ese, 1.2.1.3.6. Per istorijos pamokas mokomasi rašyti santrauką, 1.2.1.3.7. Per lietuvių k. ir literatūros, anglų kalbos pamokas mokomasi viešojo kalbėjimo, 1.2.1.3.8. Baigiamąjį pasirenkamojo dalyko „Mokėjimas mokytis“ ir asmeninį projektą II kl. rekomenduojama pristatyti anglų k. |
| 1.2.1.4. Pasirengta MYP (I–II kl.) programos įgyvendinimui (dokumentų rengimas, mokymų mokytojams organizavimas). | 1.2.1.4.1. Dėl gimnazijos pasirengimo MYP (I–II kl.) programos įgyvendinimui vyko gimnazijos administracijos pokalbis su miesto savivaldybės Žmonių gerovės ir ugdymo departamento Švietimo skyriaus vedėja Edita Minkuviene ir Šiaulių miesto savivaldybės tarybos nare Violeta Laugaliene. |
|  | 1.2.2. Įgyvendinamas tiriamojo, kūrybinio, interpretacinio mokymo(si) modelis. | 1.2.2.1. Gimnazija pretenduoja tapti Lietuvos STEAM mokyklų tinklo nare. | 1.2.2.1.1. Gimnazija, sėkmingai įgyvendinusi veiklų planą ir įsivertinusi savo veiklą tarptautiniame STEM Shool Label portale, 2020 m. tapo Lietuvos STEAM mokyklų tinklo nare. |
| 1.2.2.2. Įsivertina STEAM veiklas tarptautiniame portale STEM School Label ir išlaiko gautą ženklą. | 1.2.2.2.1. Sėkminga gimnazijos STEAM veikla, sistemingai skelbiama tarptautiniame portale STEM School Label, leido išlaikyti gautą ženklą ,,COMPETENT“. |
|  |  | 1.2.2.3. Įgyvendinamose STEAM programose dalyvauja ne mažiau kaip 50 mokinių. | 1.2.2.3.1. Mokinių kompetencijų tobulinimui gimnazijos mokytojai buvo pasirinkę keturias STEAM programas.1.2.2.3.2. Programose ,,Chemijos eksperimentai gamtinės aplinkos pažinimui“ Šiaulių universitete ir ,,3D modeliavimas“ Šiaulių profesinio rengimo centre dalyvavo 20 gimnazijos mokinių.1.2.2.3.3. Kitų dviejų programų vykdytojai dėl pandemijos neorganizavo. |
| 1.2.2.4. Eksperimentiniams ir praktiniams įgūdžiams ugdyti įrengtose laboratorijose vyksta ne mažiau kaip 30 proc. dalykui skirtų pamokų, jose organizuojama ne mažiau kaip 10 renginių miesto mokiniams. | 1.2.2.4.1. Atnaujintose gamtos mokslų laboratorijose organizuoti praktikos ir tiriamieji darbai gimnazijos I–IV kl. mokiniams (10 proc. dalykui skirtų pamokų ne pandemijos laikotarpiu).1.2.2.4.2. Buvo organizuoti šie renginiai miesto mokiniams:* trys Mokslo dienos,
* vaikų vasaros užimtumo programa STE(A)M stovykla „Eurika" miesto pradinių klasių mokiniams,
* 10 praktinių tiriamųjų darbų miesto progimnazijų mokiniams pagal Šiaulių miesto savivaldybės finansuojamą STEAM junior programą (dalyvavo 219 mokinių),
* respublikinės konferencijos ,,Žmogaus ekologija” dalyviai buvo pakviesti gimnazijos laboratorijose atlikti eksperimentinius darbus,
* 16 edukacinių užsiėmimų miesto pradinių mokyklų ir progimnazijų mokiniams bendradarbiaujant su mokslo festivaliu ,,Erdvėlaivis žemė“.
 |
|  |  | 1.2.2.5. „STEAM atradimų dienoje“ dalyvauja ne mažiau kaip 90 proc. I–III kl. mokinių. | 1.2.2.5.1. Bendradarbiaujant su mokslo festivalio ,,Erdvėlaivis žemė” rengėjais, 2020 m. rugsėjo mėn. gimnazijos I–III kl. mokiniams buvo organizuota ,,STEAM atradimų diena”: praktinėse dirbtuvėse, edukaciniuose renginiuose, paskaitose dalyvavo 80 proc. mokinių. |
|  |  | 1.2.2.6. Įgyvendinamas tarptautinis projektas „STEAM education and learning by Robotics, 3D and Mobile technologies – FabLab SchoolNet“. | 1.2.2.6.1. Įgyvendinant tarptautinį projektą „STEAM education and learning by Robotics, 3D and Mobile technologies – FabLab SchoolNet“, du gimnazijos atstovai dalyvavo antrame tarptautiniame partnerių susitikime, kuris vyko gimnazijoje „Sv. Nikolai Chudotvorec“ (Bulgarija). |
| 1.2.2.7. Visi I kl. mokiniai įgyvendina komandinį keturių dienų projektą „X objekto renovacija“. | 1.2.2.7.1. I kl. dirbantys mokytojai parengė integruoto komandinio projekto ,,Didždvario parko renovacija“ planą: mokiniai buvo suskirstyti į ekspertų grupes, pakviesti svečiai, ekspertų grupių vadovai, parengtos praktinės patyriminės užduotys atskiroms mokinių grupės, suplanuotas projektų pristatymas, sudaryta projektų vertinimo komisija, aptarti darbų vertinimo kriterijai. 1.2.2.7.2. Dėl reikalavimų mokinių saugumui pandemijos metu buvo nuspręsta projekto neįgyvendinti. |
| 1.2.2.8. Visi II kl. mokiniai parengia asmeninį projektą. | 1.2.2.8.1. Parengti 86 individualūs ir 29 grupiniai projektai.1.2.2.8.2. Aukštesniuoju lygiu įvertinti 82,6 proc. projektų (praėjusiais mokslo metais buvo 65 proc.).1.2.2.8.3. 5 mokiniai pasirinko asmeninį projektą tęsti – rengti Brandos darbą. |
| 1.2.2.9. Ne mažiau kaip du IV kl. mokiniai parengia brandos darbą. | 1.2.2.9.1. Kamilė Čijunskytė (chemijos BD) ir Aušrinė Kubiliūtė (biologijos BD) parengė brandos darbus, kurie buvo įvertinti puikiai ir labai gerai. |
|  |  | 1.2.2.10. Visi TBDP mokiniai parengia EE (išplėstinę ese). | 1.2.2.10.1. Visi TBDP mokiniai parengė tiriamuosius darbus (EE):* Lietuvių kalbos ir literatūros EE parengė 6 mokiniai,
* Anglų kalbos – 10,
* Ekonomikos – 3,
* Istorijos – 1,
* Biologijos – 2,
 |
|  |  |  | * Chemijos – 2,
* Kompiuterių mokslo – 5.
 |
| 1.2.2.11. 100 proc. mokytojų bent kartą per metus veda atviras pamokas. | 1.2.2.11.1. 85 proc. gimnazijos mokytojų vedė bent vieną atvirą pamoką kolegoms ir patobulino kolegialaus mokymosi kompetencijas. |
| 1.3. Plėtoti bendradarbiavimą su neformaliojo vaikų švietimo teikėjais, sudarant sąlygas jiems savo programas įgyvendinti gimnazijoje. *(veiklos sritis – ugdymas(is)* | 1.3.1. Bendradarbiavimas su neformaliojo vaikų švietimo teikėjais. | 1.3.1.1. Pasirašytos bendradarbiavimo sutartys su Jaunųjų technikų centru ir su VšĮ Eduplius. | 1.3.1.1.1. Plėtojant neformaliojo švietimo programų pasiūlos gimnazijos mokiniams įvairovę pasirašytos bendradarbiavimo sutartys su Jaunųjų technikų centru ir su VšĮ Eduplius. |
| 1.3.1.2. Sudarytos sąlygos įgyvendinti programas 4 neformaliojo vaikų švietimo teikėjams: VšĮ Eduplius, Jaunųjų technikų centrui, Futbolo akademijai, VšĮ „Šėltinio vaikai“. | 1.3.1.2.1. Sudarytomis sąlygomis iš dalies (iki nuotolinio mokymo) pasinaudojo visi neformaliojo vaikų švietimo teikėjai: VšĮ Eduplius, Jaunųjų technikų centras, Futbolo akademija, VšĮ „Šėltinio vaikai“. |
| 1.4. Kurti saugią, inovatyvią gimnazijos ugdymo(si) aplinką plėtojant partnerysčių tinklą *(veiklos sritis – ugdymo(si) aplinka)* | 1.4.1. Puoselėjama emociškai saugi, mokymuisi palanki aplinka. | 1.4.1.1. I–IV kl. vykdoma pilietiškumo ir lyderystės ugdymo programa „Raktai į sėkmę“. | 1.4.1.1.1. Pilietiškumo ir lyderystės ugdymo programa „Raktai į sėkmę“ įgyvendinta visose I–IV klasėse per klasės valandėles, etikos pamokas ir neformalųjį švietimą.1.4.1.1.2. Per 2020 m. Patyčių dėžutėje nefiksuotas nė vienas pranešimas. |
|  |  | 1.4.1.2. Įgyvendinamas „Šiaulių Didždvario gimnazijos mokinių pamokų lankomumo apskaitos ir gimnazijos nelankymo prevencijos tvarkos aprašas“. | 1.4.1.2.1. Pagal Šiaulių Didždvario gimnazijos mokinių pamokų lankomumo apskaitos ir gimnazijos nelankymo prevencijos tvarkos aprašą, 2020 m. ataskaitą mokinių, nelankančių be pateisinamos priežasties, nebuvo. |
|  | 1.4.2. Gimnazijos ugdymo(si) aplinka atitinka savivaldybės bendrojo ugdymo mokyklų tinklo 2016– 2020 m. bendrojo plano pagrindinius rezultatų rodiklius. | 1.4.2.1. Ne mažiau kaip 90 proc. gimnazijos ugdymo(si) aplinkos vertinimo kriterijų atitinka savivaldybės bendrojo ugdymo mokyklų tinklo pertvarkos 2016–2020 m. bendrojo plano pagrindinių rodiklių (dalis ,,Moderni ugdymosi aplinka“) reikšmes. | 1.4.2.1.1. Gimnazijos ugdymo(si) aplinka atitinka savivaldybės bendrojo ugdymo mokyklų tinklo 2016–2020 m. bendrojo plano pagrindinius rezultatų rodiklius.1.4.2.1.2. 93 proc. gimnazijos ugdymo(si) aplinkos vertinimo kriterijų atitinka savivaldybės bendrojo ugdymo mokyklų tinklo pertvarkos 2016–2020 m. bendrojo plano pagrindinių rodiklių (dalis ,,Moderni ugdymosi aplinka“) reikšmes. |
| 1.4.3. Stiprinamas mokymasis virtualiose ugdymosi aplinkose. | 1.4.3.1. 100 proc. mokytojų ugdymo(si) procese naudoja inovatyvias skaitmenines technines ir programines priemones. | 1.4.3.1.1. 100 proc. mokytojų ugdymo(si) procese naudojo inovatyvias skaitmenines priemones (pvz., interaktyvias lentas, 3D spausdintuvus, planšetinius kompiuterius, išmaniuosius telefonus).1.4.3.1.2. 100 proc. gimnazijos mokytojų nuotoliniam ugdymui organizuoti geba naudoti įvairias virtualias aplinkas ir mokymosi terpes: 88 proc. mokytojų ugdymo procese naudoja nuo 2 iki 5, 12 proc. – nuo 2 iki 7 įrankių. 1.4.3.1.3. 80 proc. lietuvių kalbos, istorijos, matematikos, biologijos mokytojų (vidurinio ugdymo programa) naudoja sistemą Egzaminatorius.lt |
| 1.4.3.2. Skaitmeninę mokymo(si) aplinką „EDUKA klasė“ pritaiko ne mažiau kaip 40 proc. mokytojų.  | 1.4.3.2. Skaitmeninę mokymo(si) aplinką ,,EDUKA klasė“ ugdymo(si) procese pritaiko 46 proc. gimnazijos mokytojų (naudojasi užduočių banku). |
|  | 1.4.4. Plėtojamas ugdymas(is) be sienų. | 1.4.4.1. Įgyvendinta ne mažiau kaip 12 miesto, šalies, tarptautinių projektų. | 1.4.4.1.1. Įgyvendinti miesto projektai: „Mokslo virusas 5“, „STE(A)M stovykla „Eureka“, 2020“, „DG\_AI (Didždvario gimnazijos ateities inžinieriai)“, „Mediaformeriai: jaunimo medijų dekonstrukcijos laboratorija“.1.4.4.1.2. Įgyvendinamas miesto projektas „Saugios elektroninės erdvės vaikams kūrimas“.1.4.4.1.3. Įgyvendinti tarptautiniai projektai: „Youth Media Clubs“, „Connect. Discover. Create“, „Let Your Creativity Out“, „Freiwilliges Engagement in NO“, „Volunteering for Solidarity Education“, „FabLab SchoolNet: STEAM education and learning by Robotics, 3D and Mobile technologies“, „Modern Education in Science for Industry 4.0“, „Transdigital Education - Developing Key Competences through Holistic Learning and Teaching in the Digital Age“. |
| 1.4.4.2. Įgyvendinta 30 tarptautinių mobilumų.  | 1.4.4.2.1. Įgyvendinta 14 tarptautinių mobilumų pagal projektą „Connect. Discover. Create“. |
| 1.4.4.3. Pasinaudojant Kultūros krepšelio ir Kultūros paso lėšomis, į edukacinius užsiėmimus įtraukiami visi I–IV kl. mokiniai. | 1.4.4.3.1. Pasinaudojus Kultūros krepšelio ir Kultūros paso lėšas, edukaciniuose užsiėmimuose dalyvavo 70 proc. I–IV klasių mokinių.  |
| 1.4.4.4. 100 proc. mokytojų per metus veda ne mažiau kaip 2 pamokas ne mokyklos ar klasės erdvėse.  | 1.4.4.4.1. 60 proc. gimnazijos pedagoginių darbuotojų domisi mokymosi ne mokykloje – gamtoje, kultūros įstaigose, įmonėse, aukštosiose mokyklose, valdžios institucijose ir kitose aplinkose – galimybėmis ir organizavo realaus pasaulio pažinimu pagrįstą ugdymą už mokyklos ribų esančiose aplinkose. |
|  |  | 1.4.4.5. Ne mažiau kaip 15 proc. gimnazijos mokinių patirtinį ir intensyvų profesinį veiklinimą atlieka įmonėse, organizacijose ir įstaigose. | 1.4.4.5.1. Įgyvendinant Ugdymo karjerai programą pažintiniai vizitai įmonėse, įstaigose kasdieniniu ir nuotoliniu būdų buvo organizuoti 7,4 proc. gimnazijos mokinių. |
| 1.4.5. Atnaujinta ugdymo(si) aplinka.  | 1.4.5.1. Atnaujinta ne mažiau kaip 20 proc. mokymo(si) priemonių. | 1.4.5.1.1. Pagal projektą „Šiaulių Didždvario gimnazijos ir Šiaulių „Juventos“ progimnazijos ugdymo aplinkos modernizavimas“, Nr. 09.1.3-CPVA-R-724-61-0004 atnaujinta 30 proc. kompiuterinės technikos (nešiojamieji kompiuteriai, 2 interaktyvūs ekranai, lazerinės pjovimo-graviravimo staklės, DNR elektroforezės aparatas, papildytos fizikos laboratorijos priemonės). |
| 1.4.5.2. Įkurtos Metodinio centro patalpos. | 1.4.5.2.1. Mokytojų darbo grupių, gimnazijos metodinės tarybos susitikimams ir darbui įrengtos Metodinio centro patalpos. |
| 1.4.5.3. Paruošta erdvė mokinių darbų ekspozicijai. | 1.4.5.3.1. Rekonstravus gimnazijos senojo pastato patalpas II aukšte paruošta erdvė mokinių darbų ekspozicijai: įrengta galerija meno kūriniams, projektams eksponuoti. |
| 1.5. Tobulinti Mokytojų etatinio darbo apmokėjimo sistemos modelį(*veiklos sritis – lyderystė ir vadyba*) | 1.5.1. Patobulintas Mokytojų etatinio darbo apmokėjimo sistemos modelis. | 1.5.1.1. Patobulintas Mokytojų etatinis darbo apmokėjimo sistemos modelis įgyvendinamas nuo 2020 m. rugsėjo 1 d. | 1.5.1.1.1. Patobulintas Mokytojų etatinio darbo apmokėjimo sistemos modelis.1.5.1.1.2. Nuo 2020-09-01 įdiegtas patobulintas Mokytojų etatinio darbo apmokėjimo sistemos modelis. |
| 1.5.1.2. Parengtas „Šiaulių Didždvario gimnazijos veiklų bendruomenei ir valandų skyrimo joms tvarkos aprašas“. | 1.5.1.2. Bendradarbiaujant su gimnazijos Darbo taryba, parengtas „Šiaulių Didždvario gimnazijos veiklų bendruomenei ir valandų skyrimo joms tvarkos aprašas“. |
| 1.5.1.3. Mokytojų darbo sutartyse pakeistos darbo ir apmokėjimo už jį sąlygos.  | 1.5.1.3. Nuo 2020 m. rugsėjo 1 d. atnaujintos darbo sutartys su mokytojais pagal nustatytą etatų skaičių. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
|  - | - |

**3. Veiklos, kurios nebuvo planuotos ir nustatytos, bet įvykdytos**

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Ugdymo proceso ekstremaliomis sąlygomis organizavimas. | 3.1.1. Įgyvendintas Ekstremalių situacijų vadovo planas (pvz., parengtos įėjimo į gimnaziją ir judėjimo po gimnaziją schemos, įsigytos priemonės patalpų, rankų dezinfekcijai).3.1.2. Organizuoti pedagogų susirinkimai, klasių valandėlės, juose priimti susitarimai dėl saugumo.3.1.3. Pateikta informacija mokinių tėvams (globėjams, rūpintojams). |
| 3.2. Nuotolinio ugdymo gimnazijoje organizavimas ir vykdymas. | 3.2.1. Organizuoti Microsoft Teams mokymai pedagogams ir mokiniams,3.2.2. Parengtas Mokymo nuotoliniu ugdymo proceso organizavimo būdu tvarkos aprašas, 3.2.3. Organizuoti pedagogų susirinkimai, klasių valandėlės, juose priimti susitarimai dėl nuotolinio mokymo(si).3.2.4. Pateikta informacija mokinių tėvams (globėjams, rūpintojams).3.2.5. Įsigyta reikalinga kompiuterinė įranga ir perduota pedagogams ir mokiniams. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
|  - | - | - | - |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

|  |  |
| --- | --- |
| Vertinimo kriterijai | Pažymimas atitinkamas langelis:1 – nepatenkinamai;2 – patenkinamai;3 – gerai;4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3 🗹 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3 🗹 4□ |
| 5.3. Lyderystės ir vadovavimo efektyvumas | 1□ 2□ 3 🗹 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4🗹 |
| 5.5. Bendras įvertinimas (pažymimas vidurkis) | 1□ 2□ 3 🗹 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai 🗹 |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Bendradarbiavimo kompetencija |
| 7.2. Inovacijų diegimo kompetencija |

**V SKYRIUS**

**2021 METŲ VEIKLOS UŽDUOTYS, REZULTATAI IR RODIKLIAI**

**8. 2021 metų užduotys**

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. Gerinti mokinių pasiekimus, tobulinant pedagogų bendrąsias ir profesines kompetencijas.(*veiklos sritis – asmenybės ūgtis*) | 8.1.1. Mokinių PUPP, VBE ir TBE rezultatai pagerėja. | 8.1.1.1. Lietuvių kalbos ir literatūros PUPP pažymių vidurkis – ne mažesnis nei 7, matematikos – ne mažesnis nei 6,7.8.1.1.2. Lietuvių kalbos ir literatūros VBE vidutinis įvertinimas – ne žemesnis nei 50, neišlaikiusių mokinių dalis neviršija 8 proc.; matematikos – ne žemesnis nei 35, neišlaikiusių mokinių dalis neviršija 20 proc.; informacinių technologijų – ne žemesnis nei 50, neišlaikiusių mokinių dalis neviršija 3 proc.; fizikos – ne žemesnis nei 45.8.1.1.3. TBDP egzaminų balų suma – ne mažesnis nei 33, egzaminų pažymių vidurkis – ne mažesnis nei 5,4. |
| 8.1.2. Įgyvendintas Kolegialaus bendradarbiavimo modelis. | 8.1.2.1. Direktoriaus įsakymu suburta darbo grupė ir parengtas 2021 m. Kolegialaus bendradarbiavimo priemonių planas.8.1.2.2. Įdiegta skaitmeninė mokymo(si) aplinka ,,EDUKA klasė“: mokytojai dalyvauja projekto „EDUKA klasė“ mokymuose, ugdymo(si) procese šią aplinką taiko ne mažiau kaip 50 proc. gimnazijos mokytojų. 8.1.2.3. Organizuoti mokytojų mokymai „Mokytojas mokytojui“ Microsoft Teams platformos galimybių platesniam naudojimui ugdyme. 8.1.2.4. Tobulinant pedagogų profesines ir bendrąsias kompetencijas, 100 proc. panaudotos kvalifikacijos tobulinimui skirtos lėšos. |
| 8.2. Tobulinti pagalbos mokiniui veiksmingumą.(*veiklos sritis – asmenybės ūgtis*) | 8.2.1. Sukurtas pagalbos teikimo mokiniui veiksmingumo vertinimo, pamatavimo tvarkos aprašas. | 8.2.1.1. Direktoriaus įsakymu suburta darbo grupė ir parengtas pagalbos teikimo mokiniui veiksmingumo vertinimo, pamatavimo tvarkos aprašas.8.2.1.2. Pedagoginei pagalbai I–IV kl. mokiniams skirta ne mažiau kaip 36 val. per savaitę. Ne mažiau kaip 95 proc. mokinių, turinčių nepatenkinamus įvertinimus I pusmetyje, padaro pažangą.8.2.1.3. Įgyvendinama gimnazijos,sveikatą stiprinančios mokyklos, programa 2020–2024 m. „Sveika mokykla”. |
| 8.3. Plėtoti bendradarbiavimą su neformaliojo vaikų švietimo teikėjais.*(veiklos sritis – ugdymas(is)* | 8.3.1. Bendradarbiavimas su neformaliojo vaikų švietimo teikėjais. | 8.3.1.1. Sudarytos sąlygos neformaliojo vaikų švietimo teikėjams gimnazijoje įgyvendinti savo programas: VšĮ Eduplius, Jaunųjų technikų centrui, Futbolo akademijai, VšĮ „Šėltinio vaikai“.8.3.1.2. Į neformaliojo vaikų švietimo teikėjų veiklas įtraukta ne mažiau kaip 30 proc. gimnazijos mokinių. |
| 8.4. Pasirengti TBDP (tarptautinio bakalaureato diplomo programos) 5 metų įgyvendinimo įsivertinimui.*(veiklos sritis – ugdymas(is)* | 8.4.1. Pasirengta TBDP įsivertinimui. | 8.4.1.1. Parengtas TBDP mokytojų komandos darbo planas.8.4.1.2. Peržiūrėti ir koreguoti TBDP tvarkų aprašai (misija, vertinimo tvarka, akademinio sąžiningumo tvarka, kalbų aprašas, priėmimo tvarka).8.4.1.3. Sudarytos darbo grupės numatytoms veiklos atlikti.8.4.1.4. Parengti klausimynai mokiniams, tėvams ir mokytojams, atlikta atsakymų analizė.8.4.1.5. Parengtas veiksmų planas kitam penkerių metų periodui (kvalifikacijos tobulinimo kursai, priemonių įsigijimas).8.4.1.6. Ataskaitos perdavimas TB organizacijai.8.4.1.7. Įsivertinimo ataskaitos patvirtinimas, analizė, tolimesnių veiklų numatymas. |
| 8.5. Pasirengti MYP (tarptautinio bakalaureato pagrindinio ugdymo) programos įgyvendinimui. *(veiklos sritis – ugdymas(is* | 8.5.1. Pradėtas pasirengimas MYP programos įgyvendinimo.  | 8.5.1.1. Bendradarbiaujant su miesto švietimo skyriaus specialistais parengtos MYP įgyvendinimo gairės. |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

|  |
| --- |
| 9.1. Žmogiškieji faktoriai (pvz., mokytojų nedarbingumas dėl ligos) |
| 9.2. Pandemija |

 Savivaldybės administracijos Žmonių gerovės ir ugdymo departamento Švietimo skyriaus siūlymas:

 **Pritarti 2021 metų veiklos užduotims.**

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

Siūlome gimnazijos direktoriaus veiklą vertinti **labai gerai**. Visos užduotys atliktos laiku, kai kurie sutartiniai rodikliai viršyti, atliktos užduotys orientuotos į gimnazijos veiklos pokytį. Siūlome tobulinti modernią gimnazijos ugdymo(si) aplinką.

Gimnazijos tarybos pirmininkė Renata Jarašūnienė 2021-01-27

**11.Įvertinimas, jo pagrindimas ir siūlymai:**

 Šiaulių Didždvario gimnazijos direktoriaus Vitalio Balsevičiaus 2020 metų veiklos užduotys įvykdytos pagal sutartus vertinimo rodiklius: dalyvauta Sveikatą stiprinančių mokyklų tinklo veikloje; parengtas ir I–II klasėse įgyvendintas Mokinių bendrųjų kompetencijų vertinimo modelis; II klasių mokiniai parengė asmeninius projektus; išplėtota neformaliojo vaikų švietimo veikla; visi pedagogai ugdymo procese taiko inovatyvias skaitmenines priemones; įgyvendinti miesto, šalies ir tarptautiniai projektai. Šiaulių Didždvario gimnazija 2020 m. tapo STEAM mokyklų tinkle nare.

 Šiaulių Didždvario gimnazijos direktorius įvykdė 2020 metais veiklos užduotis pagal sutartus vertinimo rodiklius, tačiau, vykdydamas pareigybės aprašyme nustatytas funkcijas, neužtikrino tinkamo įstaigos veiklos organizavimo ir veiksmingos vidaus kontrolės, padarė darbo pareigų pažeidimų.

 Šiaulių miesto savivaldybės administracijos

 Žmonių gerovės ir ugdymo departamento

 Švietimo skyriaus vedėja \_\_\_\_\_\_\_\_\_\_ Edita Minkuvienė 2021-02-18

 (parašas)

 Savivaldybės meras \_\_\_\_\_\_\_\_\_\_ Artūras Visockas 2021-02-22

 (parašas)

 Galutinis metų veiklos ataskaitos įvertinimas **gerai**

 Susipažinau.

 Šiaulių Didždvario gimnazijos direktorius \_\_\_\_\_\_\_\_\_\_ Vitalis Balsevičius 2021-02-22

 (parašas)